Hierdie artikel behoort versmelt te word met Francesco Petrarca. Francesco Petrarca (Italiaans: [franˈtʃɛsko peˈtrarka]; 20 Julie 1304 – 18/19 Julie 1374) was 'n geleerde en digter van die Italiaanse Renaissance wat een van die vroegste proponente van die Humanisme tydens die Renaissance was. Sy herontdekking van Cicero se briewe word dikwels beskou as sou dit die 14de eeuse Renaissance begin of geïnisieer het. Petrarca word dikwels beskou as die stigter van die Humanistiese Renaissance. In die 16de eeu het Pietro Bembo die model geskep vir moderne Italiaans , gebaseer op Petrarca se werke, sowel as daardie van Giovanni Boccaccio, en, in 'n mindere mate, Dante Alighieri. Petrarch sou later onderskryf word as 'n model vir die Italiaanse styl deur die taalkundige Accademia della Crusca. Petrarca se sonnette is regdeur Europa bewonder en nagemaak gedurende die Renaissance, en het 'n model geword vir die liriese digkuns. Hy is ook bekend daarvoor dat hy die eerste persoon was om die konsep van die "Donker Eeue" te ontwikkel. Petrarca is in 1304 gebore in die Toskaanse stad van Arezzo. Hy was die seun van Ser Petracco en sy vrou Eletta Canigiani.